Marian Staș, despre digitalizarea educației: "Plan cadru centralizat comunist şi digitalizare de secol 21 nu se pupă".
400.000 de elevi din totalul de 3 milioane nu au acces la internet. Tinerii din România sunt pe ultimul loc în UE la competenţe digitale. Marian Staş: Planul cadru actual nu se pupă cu o digitalizare de secol 21.
An de an, România pică examenul la educație și nu pare că vrea să se schimbe.Numai în ultimii 4 ani am avut 5 miniștri și 2 interimari care au ieșit în față cu lecțiile neînvățate. Toţi au vorbit despre digitalizarea educaţiei. Ieri a avut loc o nouă întâlnire cu oficialii din minister unde a fost discutată strategia de digitalizare.Nu te aştepta să vezi şi rezultate imediate. Strategia o să fie implementată după 2021. Expertul în educaţie Marian Staş îți explică cum apare shimbarea.Marian Staș, expert în educaţie: "Cel mai important impact pe care digitalizarea îl va avea, va fi impactul curricular, el va forţa acest proces în mod direct. O transformare profundă, pentru că amândouă nu au cum să stea în aceeaşi teacă. Plan cadru centralizat comunist şi digitalizare de secol 21 nu se pupă."Până când vom avea și noi o strategie de digitalizare aprobată, află că tinerii din România sunt pe ultimul loc în Uniunea Europeană la competenţele digitale necesare cursurilor online. Și nu e de mirare. Copiii stau ore întregi în clase neechipate corespunzător, scriu după dictare și sunt sufocați cu o programă școlară învechită. Învață mot a mot concepte pe care nu le înțeleg și pe care nu știu că le aplice.